Lav et referat af nedenstående tekst:

Tekst:
Cirka 200 børn og deres familier har indtil videre deltaget i vægttabsprogrammet Vanebryderne. Det fortæller DR Nordjylland. Og programmet har succes. Der er netop lavet en evaluering, som viser, at programmet virker - deltagerne taber sig, smider fedtet og i stedet opbygger muskler. Og så er børnene blevet glade for at dyrke motion. - De får mere lyst til at bevæge sig, end de har haft tidligere. Et af vores formål har været at gøre børnene mere bevægelsesglade, og det har vi opnået, siger koordinator og sundhedsplejerske Jytte Møller Christensen til DR Nordjylland. Tilbuddet fortsætter i 2013, hvor der er plads til i alt 230 familier. Vanebryderne holder til i Nordkraft, men som noget nyt startes der nu et hold i Tornhøjhallen i Aalborg Øst. Her er der fra den 21. januar plads til 15 familier.

Referat:
200 børn og deres familier har indtil videre fået hjælp til at smide overvægten i Aalborg Kommune.